Hefur þú áhuga á að sinna verkefnum fyrir fjármálaeftirlit Seðlabanka Íslands ? Við sérstakar aðstæður getur komið til þess að fjármálaeftirlit Seðlabanka Íslands þurfi að kalla til sérfræðinga utan stofnunarinnar til að sinna afmörkuðum verkefnum . Fjármálaeftirlitið hefur til að mynda heimild til að skipa sérfræðing til að athuga tiltekna þætti í starfsemi eða rekstri eftirlitsskylds aðila eða til að hafa að öðru leyti sértækt eftirlit með eftirlitsskyldum aðila . Ekki er tekið við ferilskrám þeirra sem starfa hjá eftirlitsskyldum aðilum . Mikilvægt er að ferilskráin gefi glögga mynd af menntun og reynslu viðkomandi . Ferilskrárnar verða aðgengilegar viðeigandi stjórnendum Fjármálaeftirlitsins ef til þess kemur að velja þurfi utanaðkomandi sérfræðinga til tiltekinna verkefna . Mikilvægt er að persónuupplýsingar um heimilisfang , símanúmer og póstfang fylgi ferilskránni .